Иван Пейчев
Отлитат птиците…

chitanka.info

Отлитат птиците

денят отлита.

Простора

отзовава

светлината.

С какво да се завърна

към теб,

когато няма

светлина

и думи,

а има само

отзована светлина.

Върнете се

с крила на прилепи

и хеликоптери

с палитрата на

моето безсъние,

изобразяващи безкрайно

безкрайната ми

смърт.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.